Ля дома славутага крытыка на вуліцы Чкалава, дзе вісіць адпаведная мемарыяльная дошка, універсітэцкую дэлегацыю чакала Зося Калеснік. Зося Міхайлаўна таксама доўгі час выкладала на філфаку; пакуль дазваляла здароўе, узначальвала навукова-асветны цэнтр імя мужа. Яе замяніла энергічная Святлана Варонік, для якой ушанаванне памяці Уладзіміра Калесніка таксама справа з пачэсных.